钦定古今图书集成/方舆汇编/边裔典/第103卷 > 后周
## 钦定古今图书集成/方舆汇编/边裔典/第103卷 > 后周

### 世宗显德五年占城始遣使入贡

按《五代史周本纪》：“显德五年，占城国王释利因德缦
使莆诃散来。”按占城本传：“占城在西南海上，其地
方千里，东至海，西至云南，南邻真腊，北抵驩州。其人
俗与大食同。其乘象马，其食稻米、水兕、山羊鸟兽之
奇犀、孔雀，自前世未尝通中国。显德五年，其国王因
德缦遣使者莆诃散来，贡猛火油八十四瓶，蔷薇水
十”五瓶，其表以“贝多叶”书之，以香木为函，猛火油以
洒物，得水则出火。蔷薇水云得自西域，以洒衣，虽敝
而香不灭。五代四夷见中国者，远不过于阗、占城，史
之所纪，其西北颇详，而东南尤略，盖其远而罕至，且
不为中国利害云。